Hierdie middagete het uit heerlike jaffels bestaan, wat deur die dames voorberei is, en deur Hardy en span op 'n oop vuur gaargemaak is! Dit was heerlik gewees!
Meeste dae het ons 'n "snack pack" vir die dag ontvang, met onder andere uit 'n vars vrug, neute, chips, asook droe vrugte bestaan uit. Die meeste van ons kon nooit 'n dag se voorraad opeet nie! (Los dus jou eie snacks tuis! )
Bertie het eers eiendom by Palmwag vulstasie aangeskaf, waarna ons na Palmwag Lodge is, om ons ryklere en stewels droog te kry, terwyl 'n koue een in die keel afvloei!
Ons het ook hierdie dag 'n entjie met die Huabrivier afgery, om ons sandvaardighede op te knap, maar mooi vir olifante uitgekyk.